

**REPUBLIKA E SHQIPËRISË**

**KOMISIONI QENDROR I ZGJEDHJEVE**

**V E N D I M**

**PËR REGJISTRIMIN E KOMITETIT NISMËTAR QË DO TË ORGANIZOJË PUNËN PËR PARAQITJEN E Z. VASIL BEDINAJ SI KANDIDAT I PROPOZUAR NGA ZGJEDHËSIT NË ZONËN ZGJEDHORE VLORË, NË ZGJEDHJET PËR ORGANET E QEVERISJES VENDORE TË DATËS 21.06.2015**

Komisioni Qendror i Zgjedhjeve në mbledhjen e datës 04.04.2015, me pjesëmarrjen e:

Lefterije LUZI- Kryetare

Denar BIBA- Zëvendëskryetar

Edlira JORGAQI- Anëtare

Gëzim VELESHNJA- Anëtar

Hysen OSMANAJ- Anëtar

Klement ZGURI- Anëtar

Vera SHTJEFNI- Anëtare

Shqyrtoi çështjen me:

**OBJEKT**: Regjistrimi i Komitetit Nismëtar për organizmin e punës për paraqitjen e z.Vasil Bedinaj si kandidat i propozuar nga zgjedhësit në Zonën Zgjedhore Vlorë, në zgjedhjet për organet e qeverisjes vendore të datës 21.06.2015.

**BAZË LIGJORE:** Neni 70, pikat 1 dhe 3, të ligjit nr 10019, datë 29.12.2008 “Kodi Zgjedhor i Republikës së Shqipërisë”, i ndryshuar.

Komisioni Qendror i Zgjedhjeve pasi shqyrtoi dokumentacionin e paraqitur si dhe dëgjoi diskutimet e përfaqësuesve të partive politike.

**V Ë R E N:**

Presidenti i Republikës, në mbështetje të nenit 92, shkronja “gj”, dhe nenin 93 të Kushtetutës së Republikës së Shqipërisë, si dhe të nenit 9, paragrafi 1, të ligjit nr. 10019 , datë 29.12.2008 “Kodi Zgjedhor i Republikës së Shqipërisë” i ndryshuar, me Dekretin nr.7841, datë 03.12.2012 ka caktuar datën 21.06.2015, për zhvillimin e Zgjedhjeve për organet e qeverisjes vendore.

Bazuar në përcaktimet e nenit 70, të Kodit Zgjedhor, z.Vasil Bedinaj, z.Gentian Hajrullaj, z.Andi Resulaj, z. Alfred Toro, z.Saimir Koçiraj, z.Klodian Gjikondaj, z.Dionis Sota, z.Adnand Aliaj, z. Marenglen Rushiti, z.Sulejman Shehi i janë drejtuar KQZ-së me kërkesë për rregjistrimin e Komitetit Nismëtar të formuar prej tyre. Kërkesa e paraqitur prej tyre është administruar me nr.2253 prot., datë 25.03.2015.

Kërkuesit shprehen se janë zgjedhës të Zonës Zgjedhore Bashkia Vlorë, dhe me vullnet të lirë kanë vendosur krijimin e Komitetit Nismëtar për organizimin e punës për mbledhjen e firmave mbështetëse për kandidatin Vasil Bedinaj.

Kërkuesit e kanë paraqitur kërkesën e tyre duke, depozituar emrat dhe nënshkrimet e tyre në të, si dhe i kanë bashkëlidhur kërkesës Certifikatë personale.

Nga verifikimi i emrave të kërkuesve në ekstraktin e përbërësve zgjedhorë, rezulton se, të nëntë figurojnë si zgjedhës, të Bashkisë Vlorë.

Në këto kushte, kërkesa e paraqitur prej këtyre zgjedhësve, respekton kriterin e afatit e përcaktuar në nenin 70 të Kodit Zgjedhor të ndryshuar, gjithashtu respekton edhe pikën 3 të nenit 70 që parashikon së grupi nismëtar krijohet nga jo më pak se 9 zgjedhes nga zona zgjedhore që do paraqesin kandidatin.

Komisioni Qendror i Zgjedhjeve, pas verifikimeve përkatëse dhe konstatimit se, kërkesa dhe dokumentacioni i paraqitur janë në përputhje me kriterin e përcaktuar në pikën 3 të nenit 70të ligjit Nr.10019, datë 29.12.2008 “Kodi Zgjedhor i Republikës së Shqipërisë”, i ndryshuar.

**V E N D O S I:**

1. Të regjistrojë Komitetin Nismëtar, i cili do të organizojë punën për paraqitjen e zotit Vasil Bedinaj, si kandidat i propozuar nga zgjedhësit në Zonën Zgjedhore Bashkia Vlorë
2. Ky vendim hyn ne fuqi menjëherë.
3. Kundër këtij vendimi mund të bëhet ankim në Kolegjin Zgjedhor pranë Gjykatës së Apelit Tiranë, brenda 5 ditëve nga shpallja e tij.

Lefterije LUZI- Kryetare

Denar BIBA- Zëvendëskryetar

Edlira JORGAQI- Anëtare

Gëzim VELESHNJA- Anëtar

Hysen OSMANAJ- Anëtar

Klement ZGURI- Anëtar

Vera SHTJEFNI- Anëtare